recursal/SuperWikiNEXT-32B huggingface dataset:
| **Mindaugas Beinoras** |
| --- |
| px200 |
| Mindaugas Beinoras, Klaipėda, "Jūros šventė 2013" |
| Gimė | 1987 m. gegužės 18 d. (36 metai)Kretinga, Lietuvos TSR |
|  |
| Veikla | šachmatininkas, TM (2008) |

**Mindaugas Beinoras** (g. 1987 m. gegužės 18 d. Kretingoje) – lietuvių šachmatininkas. Tarptautinis meistras nuo 2008 m. 2012–2014 m. žaidė už Lietuvą šachmatų olimpiadoje, o 2013–2015 m. Europos komandiniame šachmatų čempionate. 2012 m. Lietuvos šachmatų čempionate iškovojo bronzos medalį, o 2013 m. – sidabro medalį. Sesuo Viktorija taip pat šachmatininkė.

Biografija
----------

Gimė Kretingoje, tačiau nuo 1991 m. tėvai persikėlė gyventi į Klaipėdą, kur Mindaugas 2006 m. baigė Varpo gimnaziją. 2006–2010 m. studijavo aplinkos inžineriją LŽŪU Kaune. Baigęs studijas, grįžo gyventi į Klaipėdą.

### Šachmatai

#### Jaunių varžybos

Kai Mindaugui buvo septyneri, su šachmatais supažindino tėvas – didelis šachmatų entuziastas. 1996 m. Mindaugas Klaipėdoje pradėjo lankyti treniruotes pas Joną Lapėginą. Pirmas didesnis pasiekimas – 1997 m, kai jis laimi 10-mečių (7,5 iš 9), o 1999 m. – 12-mečių Lietuvos šachmatų čempionatus. 1999 m. dalyvauja Europos jaunių šachmatų čempionate, kur, surinkęs 5,5 taško iš 9, buvo 17-as. Bendrai paėmus, 1997–2005 m. Lietuvos jaunių čempionatuose jis iškovojo 8 medalius.

#### Lietuvos čempionatai

2008 m. suteiktas tarptautinio meistro vardas.
Dalyvavo Lietuvos šachmatų čempionatuose (2007, 2009, 2011, 2012, 2013, 2014, 2015). 2012 metais iškovojo bronzos medalį (5,5 taško iš 9), o 2013 metais – sidabro medalį (6,5 iš 11).

#### Komandinės varžybos

Atstovavo Lietuvą 2012 m. ir 2014 m. šachmatų olimpiadose; 2012 m. prie 2-os lentos surinko 5 taškus iš 9, o 2014 m. prie 4-os lentos – 4 iš 8 galimų.

2013–2015 m. Lietuvos rinktinės sudėtyje žaidė prie 3-ios lentos Europos komandiniuose čempionatuose. Kovodamas su pajėgiais varžovais (vidutinis reitingas >2500) 2013 m. surinko 4,5 taško iš 9 galimų, 2015 m. – 3 taškus iš 9.

Žaidė Lietuvos šachmatų lygos varžybose už Kauno Margirio 1-ąją komandą, kuri 2010, 2011, 2016 m. metais iškovojo pirmąją, o 2015 m. – antrąją vietą.

Šaltiniai
---------

1. ↑  „Mindaugas Beinoras vyrų olimpiadose. FIDE" (anglų). Nuoroda tikrinta 2016 m. balandžio 15 d..
2. ↑  „Mindaugas Beinoras Europos komandiniuose šachmatų čempionatuose" (anglų). Nuoroda tikrinta 2016 m. balandžio 15 d..
3. ↑  „Margiris Lietuvos šachmatų lygoje. Vyrai" (anglų). Nuoroda tikrinta 2016 m. balandžio 15 d..[neveikianti nuoroda]

Nuorodos
--------

* Mindaugo Beinoro partijos
* Profilis www.fide.com
* Biografija
**Metilheksanaminas** – aminas stimuliantas, kurio formulė CH3CH2CH(CH3)CH2CH(CH3)NH2. Naudojamas kaip maisto papildas, bet draudžiamas dopingo tarnybų.

Istorija
--------

1944 m. JAV farmacijos kompanija „Eli Lilly and Company" pristatė metilheksanamino preparatą iš pradžių tikėdamiesi jį pritaikyti nosies gleivinės gydimui. Metilheksanaminas buvo užpatentuotas kaip nosies purškalų ir servetėlių preparatas.

2006 m. JAV chemikas Patrick Arnold metilheksanaminą rinkai pristatė kaip maisto papildą, nors dėl saugumo yra abejojama.

Dopingas
--------

2010 m. pabaigoje Lietuvos krepšininko Dainiaus Šalengos dopingo mėginyje rasta metilheksanamino. Jo buvo D. Šalengos vartotuose maisto papilduose. Tarptautinės krepšinio federacijos drausmės komisija diskvalifikavo D. Šalengą šešiems mėnesiams. 2011 m. pabaigoje metilheksanamino buvo rasta ir Lietuvos krepšininko Tomo Nagio mėginyje. Graikijos sporto teismas jam skyrė trijų mėnesių diskvalifikaciją.

Šaltiniai
---------

1. ↑  „Dopingo šešėliai Lietuvos sporte: per 20 metų įkliuvo 14 atletai". Suarchyvuotas originalas 2013-01-04. Nuoroda tikrinta 2013 m. sausio 6 d.. `{{cite web}}`: Patikrinkite date reikšmes: `|accessdate=` (pagalba)
**Jaukas** (arab. يعوق = *Yaʿūq*) – viena iš dievybių, kurias, pasak Korano, garbino žmonės Nuho (Nojaus) laikais. Minimas Nuho suroje: *Sumanė jie didelį sąmokslą ir tarė: „Neatsižadėkite savųjų dievų: Vado, Suvos, Jaguso, Jauko ir Nasr."*

Pranešimai, kad Jauko stabas vaizdavo žirgą, veikiausiai nepatikimi. Kai kurie Korano komentatoriai Jauką, kaip ir Jagusą, laikė sudievintu senovės didvyriu arba pamaldžiu žmogumi. Pasakojama, kad jam mirus, Šaitanas pasiūlęs gentainiams padirbdinti Jauko atvaizdą. Ilgainiui statulą imta garbinti. Ši legenda tikriausiai spalvingai vaizduoja, kaip iš tiesų iš protėvių kulto susiklostęs senovės arabų panteonas.

Kaip ir Jagusas, veikiausiai laikytas dievybe, „teikiančia lietų". Jauką garbino Jemeno Hamdano genčių sąjunga ir kai kurios kitos Jemeno gentys. Stabas buvo laikomas Haivano kaime.

Išnašos
-------

1. ↑  Koranas, 71:22,23.
2. ↑  Мифы народов мира & 1987—1988, Йаук. sfn error: no target: CITEREFМифы\_народов\_мира1987—1988 (help)
3. 1 2  Пиотровский 1991, p. 174.

Šaltiniai
---------

* Пиотровский, М. Б. (1991). *Коранические сказания*. Москва: Наука.
| FIDE šachmatų titulai ir reitingai |
| --- |
| **DM** | Didmeistris | 2600 |
| **TM** | Tarptautinis meistras | 2450 |
| **MDM** | Moterų didmeistrė | 2400 |
| **FM** | FIDE meistras | 2300 |
| **MTM** | Moterų tarptautinė meistrė | 2250 |
| **KM** | Kandidatas į meistrus | 2200 |
| **MFM** | Moterų FIDE meistrė | 2100 |
| **MKM** | Moterų kandidatė į meistres | 2000 |

**Moterų didmeistrė** (sutr. **MDM**; angl. *Woman Grandmaster*, *WGM*) – šachmatų srities sporto vardas (titulas), kurį už pasiekimus moterims šachmatininkėms nuo 1977 metų suteikia Pasaulio šachmatų federacija (FIDE). Moterų didmeistrės vardas yra žemesnis už tarptautinio meistro (TM) vardą, bet aukštesnis už moterų tarptautinės meistrės (MTM) vardą. Titulas gali būti suteikiamas **tiesiogai** ar **įvykdžius** normas. Jis suteikiamas visam laikui.

**Tiesiogiai** suteikiamas užėmus tam tikrą vietą, ar pasiekus rezultatą, turnyre. Pav. laimėjus pasaulio jaunimo čempionatą suteikiamas nuostatuose numatytas titulas, ar surinkus daugiau kaip 50 procentų taškų ir pan. Pretendentei į moterų didmeistrės titulą tiesiogiai nustatyti minimalūs reikalavimai: turėti 2100 reitingą, o jei dar neturi, titulas suteikiamas vėliau, kai įgys nustatytą minimalų reitingą. Rezultatą patvirtinus Kvalifikacinei Komisijai, jį automatiškai suteikia FIDE.

**Įvykdžius normas** suteikiamas pagal pasiektus rezultatus turnyruose, kuriuose normos nustatytos. Vienas normų rodiklių yra turnyro metu demonstruotas (pasiektas) reitingas. Normose numatoma ir keliuose turnyruose reikia jį pasiekti ir kiti reikalavimai: moterų didmeistrės titului būtina bent dviejuose turnyruose pasiekti 2300 taškų, be to, trečdalis iš oponenčių turi turėti moterų didmeistrės titulą. Tai pat, per nustatytą laikotarpį reikia sužaisti mažiausiai 30 reitinguojamų partijų.

Lietuvos moterų didmeistrės
---------------------------

Lietuvos šachmatininkės, kurioms buvo suteiktas moterų didmeistrės vardas (chronologine tvarka pagal MTM vardo įgijimo metus; DM – didmeistris, TM - tarptautinis meistras):

* 1997 m. Dagnė Čiukšytė (g. 1977 m.), TM
* 1999 m. Viktorija Čmilytė (g. 1983 m.), DM
* 2002 m. Kamilė Baginskaitė (g. 1967 m.) MDM
* 2009 m. Deimantė Daulytė (g. 1989 m.), TM

Šaltiniai
---------

1. ↑  „FIDE titulų suteikimo tvarka nuo 2017 m. liepos 1 d." (anglų). Suarchyvuotas originalas 2020-07-26. Nuoroda tikrinta 2020 lie. 26 d. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba); Patikrinkite date reikšmes: `|accessdate=` (pagalba)

Nuorodos
--------

* Moterų didmeistrių sąrašas (FIDE inf.)
Dzianano lyguma
**Dzianano lyguma** (kin. 嘉南平原, pinyin: *Jiānán Píngyuán*) – samplovinė lyguma vakarų Taivane. Tai didžiausia lyguma saloje. Plyti Tainano miesto ir Dziaji apskrities teritorijoje; pavadinimas sudarytas, sujungus abu vietovardžius. Taip pat dalis lygumos patenka į Junlino ir Džanghua apskričių bei Gaosiongo teritorijas.

Dzianano lyguma vakaruose ribojasi su Taivano sąsiauriu, šiaurėje su Taidžongo baseinu, pietryčiuose su Pingdongo lyguma, vakaruose driekiasi Ališano kalnų prieškalnės. Lygumos plotas ~2500 km². Vidutinis metinis kritulių kiekis siekia 1600 mm, o tai yra mažiausia visoje Taivano saloje. Lietingasis sezonas trunka vasarą, taigi žiemą lygumoje stinga lietaus.

Lyguma teka šios upės: Beigangas, Pudzi, Badžangas, Dzišujus, Janšujus, Erenas. Nuo japonų valdymo laikų Dzianano lyguma yra pagrindinis Taivano salos maisto šaltinis. Auginami ryžiai, cukranendrės, žemės riešutai, kukurūzai, batatai, kitos daržovės ir gėlininkystės kultūros. Seniau lygumoje taip pat išgaudavo druską.

Šaltiniai
---------

1. ↑  Joyce Jong-Wen Wann, Tso-Kwei Peng, and Mei-Huey Wu (2000). „Taiwan". In M. Ali (red.). *Dynamics of vegetable production, distribution and consumption in Asia*. Shanhua, Tainan: Asian Vegetable Research and Development Center. pp. 379–415. `{{cite book}}`: `|access-date=` privalomas `|url=` (pagalba); `|archive-url=` privalomas `|url=` (pagalba); Išorinė nuoroda parametre ``|chapterurl=`` (pagalba); Nežinomas parametras `|chapterurl=` ignoruotas (`|chapter-url=` suggested) (pagalba)CS1 priežiūra: multiple names: authors list (link)
2. ↑  Lu, Wan-Chung (2007). "臺灣地區水文地質分區特性: 嘉南平原水文地質調查研究" (PDF). *地質環境與資源研討會論文集*: 125–132, Central Geological Survey, MOEA. [neveikianti nuoroda]
3. ↑  謝瑞麟. „雲嘉南區域水利建設概況" (kinų). National Policy Foundation. Suarchyvuota iš originalo 2008-06-19. Nuoroda tikrinta 2008-07-17.
**Suva** (arab. سواع‎) – dievybė senovės arabų mitologijoje. Paminėta Korane (71:23) drauge su Vadu, Jagusu, Jauku ir Nasr kaip dievybė, kurią garbino pranašo Nuho (Nojaus) tautiečiai.

Greičiausiai ši dievybė laikyta bandų globėja. Ji buvo žinoma ir šiaurinėje, ir pietinėje Arabijoje, tačiau svarbiausia šventovė buvo Ruhate (šiaurės vakarų Arabija). Suvą garbino Hidžazo Chuzailio gentis. Dievybę garbino ir kai kurios pietinės arabų gentys. Aktyviai garbinta iki islamo atsiradimo. VI a. būta Suvos šventovių, tačiau daugelį iš jų sunaikino musulmonai. Ruhate stovėjusi Suvos šventykla paliepus Mahometui sugriauta 630 m. sausio mėn. (pagal musulmonų kalendorių 8-ųjų m. 9-ąjį mėn.).

Išnašos
-------

1. ↑  Пиотровский 1991, p. 173.
2. ↑  Пиотровский 1991, p. 174.
3. ↑  List of Battles of Muhammad Archyvuota kopija 2011-07-26 iš Wayback Machine projekto.
4. ↑  S.R. Al-Mubarakpuri. The sealed nectar, p. 256.
5. ↑  "Later, in the same month, ‘Amr bin Al-‘As was sent ", Witness-Pioneer.com Archyvuota kopija 2011-09-27 iš Wayback Machine projekto.

Šaltiniai
---------

* Пиотровский, М. Б. (1991). *Коранические сказания*. Москва: Наука.
**Niša (ekologinė niša)** – sąvoka, nusakanti biologinės rūšies arba populiacijos santykį su ekosistema (jos užimamą „vietą" toje ekosistemoje). Nišą apsprendžia ekologiniai veiksniai, lemiantys rūšies gyvenimą, bei veiksniai, kuriuos rūšis lemia pati. Prie jų priskiriami tiek biotiniai (kitos rūšys), tiek abiotiniai veiksniai (fizinė aplinka, maisto išteklių pasiskirstymas, prieinamumas).

Vieną nišą gali užimti tik viena rūšis. *Fundamentaliaja* niša vadinama tokia niša, kurioje yra optimalios sąlygos rūšies gyvenimui ir dauginimuisi (be konkurencijos). Realiai dažniausiai pasitaikančios vadinamos *realizuotosios* nišos, kai optimalios sąlygos ribojamos ir rūšis turi prisitaikyti, pvz. kai kelios vieną regioną užimančios rūšys minta tuo pačiu maistu.

Laisva niša vadinami niekieno nenaudojami, bet potencialiai tinkami naudoti maisto, erdvės ar kiti ištekliai. Tai gali būti tiek atlaisvėję ištekliai išnykus konkurentui (pvz. nuvirtus medžiui miške atsilaisvinusi erdvė jaunam medeliui augti), tiek visiškai naujos medžiagos, atsiradusios evoliucionuojant organizmams, ir niekieno nenaudojamos.

Skirtingos rūšys gali turėti panašias nišas skirtingose vietovėse, taip pat viena rūšis gali užimti skirtingas nišas skirtingose vietose.

*Nišų diferenciacija* atsiranda, kai veikiant konkurencijai dėl gyvenimo sąlygų, rūšys pasiskirsto „rolėmis". Pvz. naudojasi maisto ištekliais skirtingu paros laiku, maitinasi kitoje išteklių zonoje nei konkuruojanti rūšis, arba atsiranda morfologiniai pakitimai, leidžiantys išnaudoti skirtingus veiksnius. Nevykstant nišų diferenciacijai, kelioms rūšims varžantis dėl tų pačių sąlygų (panašių nišų), nuolatinė konkurencija dėl išteklių ar kitų ribojančių veiksnių gali baigtis vienos rūšies išnykimu (Gauzės principas).

Nišos sąvoką 1917 m. pirmas pavartojo gamtininkas **Joseph Grinell**, 1927 m. minėjo britų ekologas **Sutherland Elton**, 1957 m. išpopuliarino zoologė **G. Evelyn Hutchinson**, nors jie pateikė šiek tiek skirtingus nišos apibrėžimus.

Išnašos
-------

1. ↑  Pocheville, Arnaud (2015). „The Ecological Niche: History and Recent Controversies". In Heams, Thomas; Huneman, Philippe; Lecointre, Guillaume; et al. (eds.). *Handbook of Evolutionary Thinking in the Sciences*. Dordrecht: Springer. pp. 547–586. ISBN 978-94-017-9014-7.
| 3-asis lietuvių fuzilierių rezervinis batalionas |
| --- |
| Veikė | 1813 m. kovo–1813 m. gruodžio |
| Lojalumas | Prūsijos karalystė |
| Mūšiai | Napoleono karai |

**3-asis lietuvių fuzilierių rezervinis batalionas** – iš lietuvių suformuotas fuzilierių batalionas per Napoleono karus, kuris kovojo po Prūsijos karalystės vėliava.

1813 m.
-------

### Įkūrimas

Hansas Jorkas įžygiavo į Karaliaučių 1813 m. sausio 8 dieną ir iš karto užsiėmę visų likusių vyrų mobilizacija. Visų pirma, jis pašaukė visus ‘Kriumper’ (*Krümper*) ir rekrūtus, kuriuos pasitraukęs vietinis karo vadas fon Biulau (*von Bülow*) paliko anapus Vyslos. Taigi, Jorkas Karaliaučiuje įkūrė didelę karo stovyklą apmokinti pašautuosius. Kovo 1 d. septyni rezerviniai batalionai buvo įkurti. Tie septyni batalionai buvo:

* 1-as Rytų Prūsijos muškietininkų rezervinis batalionas
* 2-as Rytų Prūsijos muškietininkų rezervinis batalionas
* 3-as Rytų Prūsijos muškietininkų rezervinis batalionas
* 4-as Rytų Prūsijos muškietininkų rezervinis batalionas
* 1-as lietuvių fuzilierių rezervinis batalionas
* 2-as lietuvių fuzilierių rezervinis batalionas
* 3-as lietuvių fuzilierių rezervinis batalionas

### Suskirstymas į pulkus

Praėjus keliems mėnesiams, 1813 metų 1-ąją liepos dieną, šie ir kiti rezerviniai batalionai buvo suburti į rezervinius pėstininkų pulkus.

3-asis lietuvių fuzilierių rezervinis batalionas buvo paskirtas 5-ojo rezervinio pėstininkų pulko ketvirtuoju batalionu. Jis buvo išskirstytas 1813 m. gruodžio mėnesį ir jo kariai sustiprino kitus pulko batalionus.

1815 m.
-------

Nugalėjus Napoleoną ir reorganizuojant Prūsijos kariuomenę, 1815 m. kovo mėnesį 5-asis rezervinis pėstininkų pulkas tapo 17-uoju pėstininkų pulku.

Išnašos
-------

1. 1 2 3 4 5  Hofschröer 1987, p. 7.
2. ↑  Hofschröer 1987, p. 8.
3. 1 2 3  Hofschröer 1987, p. 9.

Šaltiniai
---------

* Hofschröer, Peter (1987). *Prussian Reserve, Militia & Irregular Troops 1806-15* (anglų). ISBN 9780850457995.
*Šis straipsnis apie moterų futbolo klubą. Apie buvusį futbolo klubą skaitykite straipsnyje Atrómītos Geroskýpoy.*

|  |
| --- |
| **moterų  Geroskipou FC** |
|  |
| **Pavadinimas** | *Γεροσκήπου FC*  *Geroskipou FC* |
| **Įkurtas** | 2019 m. |
| **Stadionas** | Savivaldybės stadionas, Jeroskipu |
| **Vietų sk.** | 2 000 |
| **Vadovas**  | Kipras ? |
| **Vyr. treneris**  | Serbija ? |
| **Lyga** | Kipro Pirmasis divizionas |
| **2022–2023** | 7 vieta |
| 

|  |  |
| --- | --- |
| 




**Apranga  namie**
 | 




**Apranga  svečiuose**
 |

 |

**„Geroskipou" futbolo klubas** – Kipro futbolo klubas iš Jeroskipaus. Šis straipsnis apie klubo moterų ekipą, rungtyniavusią aukščiausioje lygoje.

Istorija
--------

Klubas įkurtas 2019 m. Siekė dalyvauti 2019–2020 m. sezono čempionate. Dėl pandemijos šis čempionatas buvo nutrauktas. 

2020–2021 n. Pirmame divizione po pirmojo etapo užėmė penktą vietą, o galutinėje ekipų rikiuotėje užėmė septintą vietą.

2021–2022 m. Pirmame divizione užėmė aštuntą vietą. 2022–2023 m. sezone dalyvavo septynios ekipos. Po pirmojo etapo Geriskopu buvo patyrę visus dvylika pralaimėjimų ir nesurinko nė vieno taško. Į antrą etapą nepateko.

Pasiekimai
----------

Kipro Pirmasis divizionas (I)
* **Čempionai (0):** –

Sezonai
-------

### Kipro pirmenybės

|  |
| --- |
| **Kipro futbolo varžybos** |
| **Sezonas** | **Pirmenybių lygmuo** | **Vieta** | **Taurė** |
| 2019–2020 m. | II | pandemija |  |
| 2020–2021 m. | I | 7 |  |
| 2021–2022 m. | I | 8 |  |
| 2022–2023 m. | I | 7 |  |

Apranga
-------

Sportinės aprangos pokyčiai.

|  |  |
| --- | --- |
| 




***Navy / Red***
 | 




***Navy / Red***
 |

Išnašos
-------

1. ↑  CFA svetainės naujienos (archyvuota)
2. ↑  mappinio.net naujienos (archyvuota)
3. ↑  2020-2021 m. sezonas; I etapas
4. ↑  2020–2021 m. sezonas; II etapas
5. ↑  2021–2022 m. sezonas
6. ↑  2022–2023 m. sezonas

Nuorodos
--------

* ~~**[Oficiali klubo svetainė]**~~
* [ facebook paskyra]
* Soccerway (moterys)
* Sofascore (moterys)
**Baltistika** – daugiašakė mokslo šaka, apimanti baltų tautų  kalbų ir kultūros (istorijos, literatūros, folkloro, mitologijos) lyginamuosius tyrimus. Baltistika pagal tiriamos kultūros pobūdį dar skirstoma į lituanistiką, latvistiką, prūsistiką ir t. t. Didelis dėmesys skiriamas kalbotyros, ypač baltų prokalbės, studijoms.

Šiuo metu pasaulyje (daugiausia Europoje) yra per 30 baltistikos centrų. Pagrindinis baltistikos centras Lietuvoje yra Vilniaus universitetas. Nuo 1965 m. leidžia žurnalą „Baltistica". Kadangi lietuvių kalba indoeuropiečių kalbų kontekste turi nemažai archajiškų bruožų, tai baltistiniai tyrimai atliekami ir ten, kur yra indoeuropeistika.

Istorija
--------

Gintarinis skridinys – neolito laikų archeologinis radinys, priskiriamas baltų kultūrai. Tai buvo paskutinė proginė aukso moneta išleista litais. Pastaroji buvo skirta baltistikai.
Pirmieji lietuvių – latvių kalbų lyginimo bandymai pastebimi jau senųjų gramatikų raštuose (D. Klein, *Grammatica Litvanica* 1653 m. G. F. Stender, *Lettische Grammatik* 1783 m.).
Karaliaučiaus universitete 1718–1944 m. veikė lietuvių kalbos seminaras. Moksliškai baltų kalbos pradėtos tirti ir lyginti su kitomis indoeuropiečių kalbomis XIX a. F. Boppui 1816 m. padėjus pirmuosius lyginamosios kalbotyros pagrindus. Į jo 1833 m. išleistą *Vergleichende Grammatik* jau buvo įtraukta ir lietuvių kalba. Daugiau ar mažiau lyginamosios yra ir F. Kuršaičio (*Grammatik der Litauischen Sprache*, 1876 m.), o. Wiedermanno (*Handbuch det littauischen Sprache*, 1897 m.), K. Jauniaus (*Grammatika litovskago jazyka* 1908–1916), A. Leskieno (*Litauisches Lesebuch*, 1919 m.), J. Plakio (*Leišu valodas rokas gramata*, 1926 m.) gramatikos.

Prūsų kalbos paminklus po G.H. F. Nesselmanno (*Die Sprache der alten Preussen an ihren Ueberresten erlaeutert*, 1845 m.) moksliškai tyrė E. Berneker (*Die preussische Sprache*, 1896 m.).

Ilgą laiką ypatinga tyrimu sritis buvo baltų-slavų prokalbės klausimas.

Žymų indėlį į baltistiką įnešė Rusijos mokslininkai V. Toporovas, parašęs Prūsų kalbos etimologinio žodyno 1-5 t. bei O. Trubačiovas, su juo išplėtojęs K. Būgos darbus, – jie išsamiai ištyrė ir konstatavo Padnieprės hidronimijos baltiškumą.

Baltistai
---------

Žymesni baltistai: Kazimieras Jaunius, Jurgis Gerulis, Kazimieras Būga, Janis Endzelynas, Jonas Kazlauskas, Vytautas Mažiulis, Algirdas Sabaliauskas, Zigmas Zinkevičius, Marija Gimbutienė, Aleksandras Vanagas, Augustas Šleicheris, Ernstas Frenkelis, Vladimiras Toporovas, Michel Jonval ir kiti.

Taip pat skaitykite
-------------------

* Baltų prokalbė
* Baltai

Nuorodos
--------

* Vaizdo paskaitų ciklas „Baltistikos miniatiūros" (YouTube svetainė)

Šaltiniai
---------

1. ↑  Lietuvos Bankas: Baltistika (gintarinis skridinys), 2014. Prof. habil. dr. Bonifacas Stundžia  Archyvuota kopija 2014-07-01 iš Wayback Machine projekto.
2. ↑  Vilniaus universitetas: Paskutinė proginė aukso moneta skirta baltistikai
*Kitos reikšmės – Laikas (reikšmės).*

|  |
| --- |
| Laikas |
|  |
| Biografija |
| Kilmė |  Lietuva |
| Žanrai | Hardrock |
| Aktyvumo metai | 1986 - dabar |
| Nariai |
| Robertas DanauskasArvydas BeigaArūnas LiaudanskasArvydas VaiverasAlgirdas Ratkelis |
| Buvę nariai |
| Arūnas Antanavičius |

**Laikas** – Lietuvos sunkaus roko grupė, susikūrusi Babtuose 1986 m.

Istorija
--------

1980 metais  Babtų kultūros namuose muzikantas Kąstytis Barštys subūrė pramokusius groti berniukus į grupę. Osvaldas Simokaitis grojo gitara, brolis dvynys Giedrius – bosine gitara, Rasa Vilkevičiūtė – klavišiniai, Henrikas Bučys mušamaisiais.

Netrukus grupė pradėjo groti  Babtų vidurinėje mokykloje šokių vakarų metu, kuriai vadovavo mokytojas Vidas Mikalauskas. 1981 m. prie grupės prisijungė ir Robertas Danauskas – gitara.

Pabaigus mokyklą 1986 m.  Babtų kultūros namuose Osvaldas Simokaitis ir Robertas Danauskas, radę bendraminčių įkūrė roko grupę „Laikas", kurioje gojo Arvydas Beiga – vokalas, gitara, Arūnas Liaudanskas solo gitara, Virginijus Svirskas – mušamieji, Osvaldas Simokaitis- boso gitara, Robertas Danauskas – klavišiniai.

Nuo 1988 m. Aivars Aukstins- mušamieji.

Nuo 1992 m. Arvydas Vaivaras – boso gitara, Arvydas Beiga – vokalas, gitara, Arunas Liaudanskas solo gitara, Robertas Danauskas – mušamieji.

Nuo 2003 m. prie grupės prisijungė Arūnas Antanavičius – vokalas.

Nuo 2010 m. grupėje gitara groja Algirdas Ratkelis.

Laikas repertuare turi per 30 savos kūrybos dainų. Per šiuos kūrybinės veiklos metus grupė koncertavo daugelyje įvairių renginių, švenčių ir festivalių metu.

2016 metais grupė atšventė veiklos 30-metį.

Nariai
------

* Robertas Danauskas – mušamieji
* Arvydas Beiga - vokalas
* Arūnas Antanavičius – vokalas (iki 2016m.)
* Arūnas Liaudanskas – gitara
* Arvydas Vaiveras – boso gitara
* Algirdas Ratkelis – gitara

Kūriniai, Diskografija
----------------------

* CD 2018
* CD 2016
* CD 2012
* Baikerių naktys, Jadagoniai 2018m.
* Klube Combo, Kaunas 2016m.
* "Lietuviško roko legendos III", Combo klubas, Kaunas, 2013
*

Nuorodos
--------

* Facebook
* www.rockopedia.lt  Archyvuota kopija 2014-04-27 iš Wayback Machine projekto.
Maljinas Inchenjero Chakobačio apylinkėse
**Maljinas** (isp. *mallín*) – Pietų Amerikos pietuose esančioje Patagonijoje būdingi drėgni duburiai ir šlapynės, esančios tarp skurdžių plokščiakalnių ir stepių. Susidaro tokiose vietose, kur į paviršių išeina nuolat susitelkia vanduo – slėnių pakopose, bazaltinių plokštikalnių atšlaitėse.

Maljinuose susidaro savitos buveinės iš viksvuolinių, miglinių ir vikšrinių augalų, o pati būdingiausia rūšis – baltijinis vikšris (*juncus balticus*). Pelkėtose šlapynėse, kur ištisus metus telkšo vanduo, auga kaliforninis meldas (*Schoenophectus californicus*), dalį metų užliejamuose maljinuose auga tankus kilimas iš baltijinių vikšrių, viksvų, *Pratia repens*, purienų *Caltha sagittata*, neužliejamose, bet gerai drėkinamose maljinų pievose auga blyškieji eraičinai (*Festuca pallescens*) ir baltijiniai vikšriai, sausesniuose stepiniuose duburiuose vyrauja eraičinai ir ašuotės. Šiaurės Patagonijoje taip pat yra maljinų, kuriose viešpatauja kortaderijos.

Maljinai daug kur intensyviai naudojami gyvulių ganymui, dėl to ilgainiui pradeda druskėti ir yra sunaikinami vėjo bei vandens erozijos. Maljinai yra svarbi migruojančių paukščių poilsio vieta, Patagonijos gyvūnų girdyklos.

* Maljinas kaip nedidelis ežerėlis Rada Tili apylinkėseMaljinas kaip nedidelis ežerėlis Rada Tili apylinkėse
* Pievos tipo maljinas Bariločės apylinkėsePievos tipo maljinas Bariločės apylinkėse
* Maljinas kaip šlapynė Peuljos apylinkėse (Argentina)Maljinas kaip šlapynė Peuljos apylinkėse (Argentina)

Šaltiniai
---------

1. 1 2 3  Andrea Coronato, Fernando R. Coronato, Elizabeth Mazzoni, Mirian Vázquez. *Patagonia: una síntesis de su geografía física*. Ediciones Universidad Nacional de la Patagonia Austral, 2017.
Mėsos ir kaulų miltai
**Kaulamilčiai** (angl. *bone meal*; rus. *костная мука, костяная мука*) – sumalti gyvūnų kaulai, taip pat gali būti įmaišyta ir maltų džiovintų skerdyklų atliekų. Naudojami kaip trąša ir pašarų priedas.

Trąša
-----

Kaulamilčiai naudojami kaip lėtaveikės fosforo trąšos. Smulkesnio malimo kaulamilčiai fosforo junginius išskiria sparčiau. Tręšiant ne žemės ūkio kultūras (pvz. vejas) tręšimas kaulamilčiais augalus pakankamai aprūpina fosforu ir kalciu.[reikalingas šaltinis]

Kaulamilčiuose N-P-K (azoto-fosforo-kalio) santykis yra apie 4-12-0, nors kai kuriuose šutintuose kaulamilčių variantuose N-P-K santykis gali būti 1-13-0. Kaulamilčiai yra ir puikus kalcio šaltinis, tačiau azoto turi per mažai, kad pakaktų augalams. Augalai kaulamilčių fosforą įsisavina jei dirvos pH mažesnis kaip 7.0.

Pašarų priedas
--------------

Kaulų miltai, kaip ir kiti panašūs miltai (pvz. mėsos, kraujo, žuvų miltai) naudojami kaip pašarų priedas. Dabar kaulų miltai iš galvijų ir kitų atrajotojų kaulų ir kitų audinių naudojami šeriant tik neatrajotojus. Taip siekiama sumažinti galvijų kempiškosios encefalopatijos plitimą. Galimybę pernešti šios encefalopatijos prionus naikina kaulamilčių žaliavos kaitinimas pakankamai aukštoje temperatūroje.

XX a. 9-tą dešimtmetį paaiškėjo, kad kaulamilčiai gali pernešti prionus galvijų kempiškosios encefalopatijos sukėlėjus. Manoma, kad šios galvijų ligos epidemija prasidėjo po to, kai buvo pakeista kaulamilčių gamybos technologija (sumažinta kaitinimo temperatūra), pagal kurią gamino kaulamilčius iš avių gaišenų. D. Britanijos avys nuo seno sirgdavo prionine liga *scrapie*, kuri per netinkamai gamintus kaulamilčius persidavė galvijams ir tapo galvijų kempiškąja encefalopatija. Tinkamas kaulamilčių ir mėsos miltų kaitinimas gamybos metu suardo prioninius baltymus.

Nuorodos
--------

1. 1 2  Brigham and Women's Hospital. „Bone Meal". Nuoroda tikrinta 22 November 2012.
2. ↑  Chen, L. (2009). *Nordic Association of Agricultural Scientists* (PDF). **5** (2): P. 26. Nuoroda tikrinta 23 November 2012. `{{cite journal}}`: `|pages=` turi papildomą tekstą (pagalba); Missing or empty `|title=` (pagalba); Nežinomas parametras `|coauthors=` ignoruotas (`|author=` suggested) (pagalba)
3. 1 2  Animal Feed Resources Information System, University of Kentucky, College of Agriculture, Poultry Extension. „Common Protein Sources for Poultry Diets". Suarchyvuotas originalas 2012-12-01. Nuoroda tikrinta 23 November 2012.`{{cite web}}`: CS1 priežiūra: multiple names: authors list (link)


|  |  |
| --- | --- |
|  | **Vikiteka: Kaulamilčiai** – vaizdinė ir garsinė medžiaga  |
| **Lilia Brikrus. *Лиля Брик*** |
| --- |
|  |
| Visas vardas | Лиля Юрьевна Брик |
| Gimė | 1891 m. lapkričio 11 d.Maskva, Rusijos imperija |
| Mirė | 1978 m. rugpjūčio 4 d. (86 metai)Maskva TSRS vėliava TSRS |
|  |
| Veikla | prozaikė, vertėja, memuaristė |

**Lilia Brik** (rus. *Лиля Брик*, 1891 m. lapkričio 11 d. – 1978 m. rugpjūčio 4 d.) – rusų prozininkė, vertėja, memuaristė. Labiausiai žinoma kaip žymaus rusų poeto Vladimiro Majakovskio mūza, kuri suvaidino reikšmingą vaidmenį jo gyvenime ir kuriai jis skyrė daugelį eilėraščių, iš kurių žinomiausias yra „Lilička!". Be Majakovskio, taip pat bendravo su Osipu Briku, Vitaliju Primakovu, Vasiliju Katajanu, Sergejumi Paradžanovu ir daugeliu kitų vyrų.

Biografija
----------

Lilia Brik (iki vedybų – Kagan) gimė 1891 m. lapkričio 11 d. Maskvoje, Rusijos imperijoje. Tėvas – Urijus Kaganas – juristas, motina – Jelena Kagan – mokėsi Maskvos konservatorijoje, tačiau buvo bedarbė, abu buvo žydiškos kilmės.

Mokykloje mokytojai pabrėždavo jos gebėjimus, ypač matematikos srityje. Po mokyklos mokėsi matematikos fakultete. Su Majakovskiu susipažino 1915 m. liepos mėn. Vėliau V. Majakovskis tą dieną apibūdino kaip „laimingiausią jo gyvenime". Gan greit Majakovskis ją pamilo.

Po Majakovskio mirties pradėjo rašyti memuarus ir netgi parašė laišką J. Stalinui, kuriame skundėsi, kad Majakovskio palikimas nėra pakankamai saugomas. Nusižudė 1978 m. rugpjūčio 4 d. Maskvoje.

Šaltiniai
---------

1. ↑  „Адвокат Олег Сурмачёв Отец Лили Брик был московским адвокатом". Suarchyvuota iš originalo 2022-06-01. Nuoroda tikrinta 2022-06-02.
2. ↑  „Lilya Brik". *IMDb*. Nuoroda tikrinta 2023-02-27.
Euklidinėje geometrijoje modeliai tiriami naudojant atstumus tarp taškų ir tiesių ir kampus tarp tiesių. Paveikslėlyje pavaizduota Niutono teoremos iliustracija.
**Euklidinė geometrija** – geometrijos teorija, besiremianti III a. pr. m. e. graikų mokslininko Euklido suformuluotų aksiomų (postulatų) sistema.

Euklidinė geometrija yra neišlenktos erdvės geometrija. Pirmasis išlenktos erdvės pavyzdys yra sferos paviršius. Svarbiausios Euklido geometrijos sąvokos yra taškas, tiesė, atkarpa, kraštinė, apskritimas su spinduliu ir centru, statusis kampas ir kongruencija.

XIX a. buvo rasta kitų geometrijos formų, tokios geometrijos pradėtos vadinti neeuklidinėmis.

Euklido aksiomos
----------------

Euklido postulatai
Euklidas savo veikale „Pradmenys" suformulavo tokias aksiomas:

1. Per du nesutampančius taškus visada galima nubrėžti tiesę.
2. Atkarpą, jungiančią du taškus visada galima pratęsti į abi puses ir gauti tiesę.
3. Apie bet kokį tašką galima apibrėžti bet kokio spindulio apskritimą.
4. Visi statūs kampai tarpusavyje lygūs.
5. Jeigu tiesei (A) kertant dvi kita tieses (B, C) susiformuoja kampai, nelygūs statiems, tai tas dvi tieses (B, C) pratęsus neribotai, jos susikirs toje pusėje, kur kampai mažesni už stačiuosius.

Penktoji aksioma dar yra vadinama *tiesių lygiagretumo aksioma* arba lygiagretumo postulatas. Yra įrodyta, jog ji neišvedama iš likusių kitų.

XIX a. buvo įrodyta, kad Euklido aksiomų sistema yra nepilna. 1882 m. vokiečių matematikas Moricas Pašas pateikė neįrodomos teoremos pavyzdį ir įtraukė ją į sistemą kaip kitą aksiomą, vadinamą Pašo aksioma.

Visą Euklido geometrijos aksiomų sistemą 1899 m. suformulavo Hilbertas ir išdėstė ją savo darbe „Geometrijos pagrindai" (*Grundlagen der Geometrie*). Hilberto aksiomos neprieštarauja Euklido aksiomoms ir aprašo tas pačias savybes šiuolaikine matematikos kalba.

Išmetus penktąją aksiomą apie lygiagrečias tieses, gaunama neeuklidinė geometrija.

Euklidinis atstumas
-------------------

*Pagrindinis straipsnis – Euklidinis atstumas*.
Euklidinėje geometrijoje atstumas tarp dviejų taškų {\displaystyle (x\_{1},y\_{1})} ja {\displaystyle (x\_{2},y\_{2})} plokštumoje yra vadinamas *Euklidiniu atstumu*, apskaičiuojamas naudojant Pitagoro teoremą:

{\displaystyle d\_{e}={\sqrt {(x\_{1}-x\_{2})^{2}+(y\_{1}-y\_{2})^{2}}}.}

Šaltiniai
---------

1. ↑  „Graikų matematikai: Euklidas. Vartiklis". *spauda.lt*. 2010-01-27. Suarchyvuotas originalas 2023-02-05. Nuoroda tikrinta 2023-02-25.
2. ↑  Euklidinė geometrija. Visuotinė lietuvių enciklopedija (tikrinta 2023-02-07).
NGC 6397 su daug gerai spalva išsiskiriančių (baltai mėlynų) mėlynųjų atsilikėlių
Mėlynosios atsilikėlės spiečiaus Hertzsprung–Russell diagramoje.
**Mėlynoji atsilikėlė** (angl. *blue straggler*) – kamuolinio ar padrikojo žvaigždžių spiečiaus žvaigždė, kuri yra ryškesnė ir „mėlynesnė" nei šio spiečiaus pagrindinės sekos posūkio taškas. Jos yra daug šviesesnės ir karštesnės nei turėtų būti pagal savo amžių. Sekdamos įprastiniu žvaigždės gyvenimo ciklų, šios žvaigždės seniai turėtų būti atšalę ir tapę raudonosiomis milžinėmis, panašiai kaip greta stebimos jų kaimynės. Vietoje to, „atsilikėlės" atrodo lyg jaunos žvaigždės, maždaug perpus jaunesnės nei iš tiesų yra. Žvaigždės taip pavadintos dėl stebėtinai atrodančio „vėlavimo" savo senėjime.

Atsiradimo priežastis
---------------------

Tokios žvaigždės atsiranda susiduriant ar arti prasilenkiant dviem paprastoms žvaigždėms. Atsilikėlė yra arba iš dviejų susidariusi viena žvaigždė, arba toji, į kurią prasilenkiant nutekėjo nemažai kitos žvaigždės masės. Dėl tos pačios priežasties mėlynosios atsilikėlės vidutiniškai yra masyvesnės nei kitos spiečiaus žvaigždės. Tankiausiuose spiečiuose maždaug viena iš 100 žvaigždžių anksčiau ar vėliau arti prasilenkia su kita. Tų prasilenkimų greitis paprastai gana nedidelis (ketvirtis Saulės kosminio greičio). Gali būti, jog susidūrimo keliu atsiradę atsilikėlės turi du nesusijungusius žvaigždžių branduolius, apsuptus bendro dujų kokono.

Alternatyvios hipotezės
-----------------------

Atsilikėlės negali būti tiesiog daug jaunesnės už kitas spiečiaus žvaigždes, nes sename spiečiuje nebėra pakankamai dujų ir dulkių naujoms žvaigždėms susiformuoti. Panaši į mėlynąją atsilikėlę žvaigždė taip pat susidarytų gerai sumaišant paprastos žvaigždės sluoksnius, ir taip į branduolį patenkant daugiau kuro iš išorinių sluoksnių. Šitaip gali įvykti dviem žvaigždėms prasilenkiant labai arti, dėl potvyninių jėgų, net jei medžiaga tarp žvaigždžių ir nenuteka.

Šaltiniai
---------

1. ↑  „Too Close for Comfort". *Hubble Site*. NASA. August 7, 2003. Suarchyvuotas originalas 2006-11-11. Nuoroda tikrinta 2010-01-21.
2. 1 2 3  John Noble Wilford (1991-08-27). „Cannibal Stars Find a Fountain of Youth". *The New York Times*. Nuoroda tikrinta 2010-01-18.
XVII a. pr. ant Rėkyvos ežero kranto pastatytame dvare buvo įsikūrusi Karpių giminė, tarp kurios narių – ir žinomos Lietuvos istorijos asmenybės: Žemaičių vyskupas Juozapas Mykolas Karpis, žemaičių pasiuntinys ATR Ketverių metų seime Mauricijus Pranciškus Karpis ir kt. Mauricijus Pranciškus Karpis mirė Rėkyvos dvare 1817 metais. Jo prašymu ežero pakrantėje buvo supiltas pilkapis, vėliau gavęs Grabaučiaus kalno pavadinimą. Šalia kapavietės buvo įkurdintos ir dvarininkų kapinaitės.

```
XIX a. viduryje Rėkyvos dvaras išgyveno ekonominius sunkumus. Pirmojo pasaulinio karo metais dvaro sodybos pagrindinis pastatas sudegė. Tarpukario Lietuvoje, vykdant žemės reformą, didžioji dvaro žemės dalis buvo išdalyta kariams savanoriams, dalis – Šiaulių žuvininkystės ūkiui, dalis liko Šiaulių miesto valdybai. 1932 m. buvusių dvaro rūmų vietoje (Poilsio g. 1) pastatyta dviejų aukštų senelių prieglauda. Šiame pastate 1964 m. įsteigta Rėkyvos aštuonmetė mokykla.
```

Tik keletas fragmentų išliko ir iš senojo dvaro parko. Vienas iš jų – sena tuopų alėja.
| **Antanas Bataitis** |
| --- |
|  |
| Gimė | 1854 m. birželio 13 d.Valiliškiai, Smilgių valsčius |
| Mirė | 1932 m. kovo 12 d. (77 metai)ten pat, palaidotas Smilgiuose |
|  |
| Veikla | knygnešys |

**Antanas Bataitis** (1854 m. birželio 13 d. Valiliškiuose, Smilgių valsčius, Panevėžio apskritis – 1932 m. kovo 12 d. ten pat, palaidotas Smilgiuose) – Lietuvos knygnešys.

Biografija
----------

Gyveno parapijos beturčių prieglaudoje, vertėsi knygrišyste. 1896 m. kunigo Domininko Tuskėno remiamas pinigais pradėjo komplektuoti lietuvišką biblioteką, kurioje buvo „Aušra", „Varpas", lietuviškų kalendorių ir knygų. Jų duodavo pasiskaityti apylinkės žmonėms. Supirkinėdavo rusų brukamas knygas rusišku raidynu, o paskui jas sudegindavo.

Bendradarbiavo su knygnešiais Jurgiu Bieliniu, Kaziu Ūdra, Pranu Paprecku, pats veždavo knygas Gabrielei Petkevičaitei-Bitei. Daraktoriavo. Keletą kartų jo bute buvo daromos kratos.

Smilgių miestelyje jam pastatytas paminklas.

Šaltiniai
---------

1. ↑  Antanas Bataitis. Lietuviškas žodis.
2. ↑  Vytautas Merkys. *Antanas Bataitis*. Visuotinė lietuvių enciklopedija, T. II (Arktis-Beketas). – Vilnius: Mokslo ir enciklopedijų leidybos institutas, 2002. 702 psl.
**Fantastikos mėgėjų klubas**, *FMK* (rus. *клуб любителей фантастики, КЛФ*) – fantastikos mėgėjų susivienijimas (dažnai – neformalus, tam tikro miesto ar miestelio), paprastai įeinantis į savo šalies fantastikos mėgėjų bendruomenę.

TSRS
----

Tarybų Sąjungoje fantastikos mėgėjų klubai ėmė kurtis XX a. 7-to dešimtmečio viduryje. Apie 1983 m. audringas FMK augimas sukėlė TSRS valdžios nerimą dėl nevaldomo FMK informacinio aktyvumo (renginiai, keitimasis informacija ir kt.), todėl netrukus imtasi draudžiamųjų priemonių, o kai kur – net represijų.
  
XX a. 9-tojo dešimtmečio pabaigoje buvo tarybinių FMK klestėjimo viršūnė, po to klubinis judėjimas ėmė silpti. Silpimą lydėjo audringas vaidmenų žaidimų judėjimo stiprėjimas. Internetas darėsi vis prieinamesnis, todėl dalis aktyvių fantastikos mėgėjų savo veiklą perkėlė į internetą, kur susidarė virtualios fantastikos mėgėjų asociacijos.

Lietuva
-------

1979 m. spalio 2 d. Lietuvoje G. Beresnevičius, R. Buivydas ir A. Kakaras organizavo fantastikos mėgėjų klubą Vilniaus universitete, kuris buvo pirmasis FMK Lietuvoje. Šis klubas, vėliau pasivadinęs „Dorado", egzistuoja iki dabar.

### Lietuvos fantastikos mėgėjų klubai

Esami ir buvę Lietuvos fantastikos mėgėjų klubai:

* Dorado (Vilnius)
* Feniksas (Kaunas)
* Argo navis (Klaipėda)
* Selija (Pakruojis)
* Fajetai (Žemaitija)
* Soliaris (Alytus)
* Uf!.. (Utena)
* 222, Sirijus (Marijampolė)
* Bolidas (Panevėžys)
* ir kt.

Nuorodos
--------

* (Apie senuosius Lietuvos fantastikos mėgėjų klubus)  Archyvuota kopija 2005-04-08 iš Wayback Machine projekto.
* Feniksiečių gimtadienis: siaubūnų puota Kauno centre Archyvuota kopija 2012-04-06 iš Wayback Machine projekto.
|  |
| --- |
| Nobuo Uemacu |
|  
Nobuo Uemacu 2006 m. |
| Biografija |
| Gimė | 1959 m. kovo 21 d. (64 metai) Kočis, Kočio prefektūra |
| Kilmė |  Japonija |
| Žanrai | Elektroninė (chiptune), orkestrinė (klasikinė) muzika, rokas (simfoninis rokas, neo-klasikinis metalas) |
| Veikla | Muzikas, kompozitorius |
| Instrumentai | Elektroninė klaviatūra, vargonai, pianinas, smuikas, bandža, fisharmonija, buzukis |
| Aktyvumo metai | 1986–dabar |
| Įrašų kompanija | NTT PublishingDigiCubeSquare EnixUniversal Music GroupDog Ear Records |
| Susijusi veikla | The Black Mages, Earthbound Papas |

**Nobuo Uemacu** (jap. 植松 伸夫 = *Uematsu Nobuo*; g. 1959 m. kovo 21 d. Kočyje) – Japonijos kompiuterinių žaidimų kompozitorius, geriausiai žinomas dėl savo sukurtų garso takelių „Final Fantasy" žaidimų serijai. Uemacu, savamokslis muzikas, pradėjo groti pianinu būdamas 11 ar 12 metų. Kaip teigia, jam didžiausią įtaką padarė Eltono Džono kūryba.

Uemacu pradėjo dirbti bendrovėje „Square" (dabar „Square Enix") 1986 m. ten jis susipažino su „Final Fantasy" kūrėju Hironobu Sakagučiu. Jiedu kartu dirbo prie daugelio kompiuterinių žaidimų, daugiausia prie „Final Fantasy" serijos. Bendrovėje praleidęs maždaug 20 metų, jis paliko „Square Enix" 2004 m. ir įkūrė savo įmonę „Smile Please" bei įrašų kompaniją „Dog Ear Records". Nuo tada jis kuria muziką kompiuteriniams žaidimams, daugiausiai tiems, kuriuos kuria „Square Enix" ir Sakagučio studija „Mistwalker", kaip laisvai samdomas kompozitorius.

Buvo išleista keletas jo garso takelių ir aranžuotų albumų. Daugelis jų buvo atlikti „Final Fantasy" koncertuose. Nuo 2002 iki 2010 m. kartu su kolegomis Kenichiro Fukui ir Tsuyoshi Sekito, jis buvo roko grupės The Black Mages narys. Joje jis grojo elektroniniais vargonais ir kitais klavišiniais instrumentais. Grupė atlikdavo Uemacu „Final Fantasy" kūrinių roko versijas. Šiuo metu atlieka pasirodymus su grupe Earthbound Papas.

Jis taip pat parašė muziką ir keletui animė, kaip, pvz. „Final Fantasy VII: Advent Children".

Išnašos
-------

1. ↑  „Nobuo Uematsu :: Biography". Square Enix Music Online. Suarchyvuotas originalas 2013-09-15. Nuoroda tikrinta 2008-09-20. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
2. ↑  Niizumi, Hirohiko; Kohler, Chris (2004-11-01). „Nobuo Uematsu leaving Square Enix". GameSpot. Nuoroda tikrinta 2008-06-01.`{{cite web}}`: CS1 priežiūra: multiple names: authors list (link)
3. ↑  „The Black Mages III Interview with Nobuo Uematsu". Music4Games. 2008-03-18. Suarchyvuotas originalas 2008-06-24. Nuoroda tikrinta 2008-06-11. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)

Nuorodos
--------

* imdb.com: Nobuo Uematsu
**Vidutinio nuotolio balistinė raketa**, *VNBR* (rus. *Баллистическая ракета средней дальности*) – balistinė raketa, kurios veikimo spindulys (pagal Rusijoje priimtą klasifikaciją) yra nuo 1000 iki 5500 km.
Amerikietiškoje klasifikacijoje angl. *medium-range ballistic missile* 'vidutinio nuotolio balistinė raketa'; *MRBM*) turi veikimo spindulį 1000-3000 km. Rusiška VNBR samprata apima ir angl. *intermediate-range ballistic missile; IRBM* 'tarpinio nuotolio balistinė raketa', kurių veikimo spindulys yra 3000–5000 km (klasė, tarpinė tarp angl. *medium-range ballistic missile* 'vidutinio nuotolio balistinė raketa' ir angl. *intercontinental ballistic missile*) 'tarpžemyninė balistinė raketa'. Šios raketos gali būti ginkluotos branduolinėmis kovinėmis galvutėmis.

Nuo 1964 metų Lietuvoje buvo dislokuotos 22 metrų ilgio R-12 (*SS-4 Sandal*) raketos - Dvina Silo kompleksas (buvusi sovietų raketų bazė Plokštinėje, Plateliuose, Žemaitijos nacionaliniame parke). Šioje vietoje bazę 1960 - 1962 metais statė virš 10 000 sovietų kareivių (daugiausiai estai). Įrengti 4 paleidimo įrenginiai. 1978 m. JAV žvalgybos tarnyboms sužinojus apie bazę, ji buvo apleista.

Nuo 1991 m. VNBR pagal Vidutinio ir mažesnio nuotolio raketų likvidavimo sutartį pašalintos iš JAV ir Rusijos ginkluotės.

Įvairių šalių VNBR
------------------

### Ginkluotėje

* Šiaurės Korėja – Rodong, Taepodong-1, Musudan
* Iranas – Šachab-3, Sadžil
* Izraelis – Jerichon-2
* Indija – Agni
* Pakistanas – Hatf-V (Ghauri)
* Kinija – Dong-Feng 21

* Agni-2 (Indija)Agni-2 (Indija)
* Dong-Feng 21 (Kinija)Dong-Feng 21 (Kinija)

### Išimtos iš ginkluotės

* TSRS – RSD-10 (*SS-20 Saber*), R-5 (*SS-3 Shyster*), R-12 (*SS-4 Sandal*) ir R-14 (*SS-5 Skean*);
* JAV – PGM-17 Thor, MGM-31C Pershing II
* D. Britanija – PGM-17 Thor
* Prancūzija – S2, S3
* Kinija – Dong-Feng 3(А)

Nuorodos
--------

1. ↑  National Air and Space Intelligence Center (2006 m. kovo mėn.). „Ballistic and Cruise Missile Threat" (PDF). United Sates Air Force. Nuoroda tikrinta 22 October 2012.
| **Marija Koževnikova** |
| --- |
|  |
| Gimimo vardas | Marija Koževnikova  |
| Visas vardas | Marija Koževnikova |
| Gimė | 1984 m. lapkričio 14 d. (38 metai)Maskva, Rusija |
| Tautybė | Rusė |
| Pilietybė |  Rusija |
|  |
| Sritis | Teatras, kinas, televizija |
| Pareigos | Aktorė, dainininkė |

**Marija Koževnikova** (rus. *ова*, g. 1984 m. lapkričio 14 d. Maskvoje) – Rusijos aktorė.

Biografija
----------

Kine debiutavo. Nuo juostos „Univeras" prasidėjo aktorės populiarumo augimas. Serialo veiksmas vyksta Maskvos universiteto bendrabutyje. Aktorė įkūnijo blondinę Alločką Griško, kuri atvyko mokytis į sostinę iš Tiumenės. Ši herojė – godi ir be principš, neblizga intelektu; iš pradžių Alločka užmezgė romaną su Kuzia (Vitalijus Gogunskis), paskui su Maiklu (Araratas Keščianas). Aktorė išpopuliarėjo ir tapo sekso simboliu. Jos nuotraukos mirgėjo įvairiuose leidiniuose, 2009 m. Koževnikova fotografavosi žurnalui „Playboy". Penkiuose iš aštuonių paskelbtų fotosesijos kadrų žvaigždė pasirodė nuoga.

Serialas atskleidė aktorinius gabumus ir pabrėžė muzikinius. Kartu su Vitalijumi Gogunskiu Koževnikova įrašė dainą „Kas, jei ne mes", kurią aktoriai ne kartą buvo prašomi atlikti renginiuose. Daina sulaukė neįtikėtino populiarumo. Kai Koževnikova savo aktorės karejerą iškeitė į politinę, Anna Chilkevič komedijoje tapo savotišku Alločkos atitikmeniu – žavia, kvailoka blondine.

2012 m. aktorė nusifilmavo filme „Duhless", kur suvaidino Elvirą, modelį, pagrindinio veikėjo Makso merginą. Gerbėjai ir kritikai pasipiktinę teigė, kad Koževnikova ekrane įkūnijo „pigią mergšę". 

2015 m. vasarį Rusijoje pristatas Igorio Ugolnikovo filmas „Batalionas", pasakojantis apie Pirmojo pasaulinio karo įvykius, o būtent apie moterų „mirties batalioną", suformuotą Rusijos kariuomenės dvasiai kelti. Koževnikova, kaip ir Marija Aronova bei Maratas Bašarovas vaidmenis gavo be perklausos.

Šaltiniai
---------

1. ↑
2. ↑
3. ↑

Nuorodos
--------

* IMDB profilis
* kino-teatr.ru
* kinopoisk.ru
Koordinatės: 21°25′ š. pl. 121°30′ r. ilg.﻿ / ﻿21.417°š. pl. 121.500°r. ilg.﻿ / 21.417; 121.500

Baši sąsiauris yra Lusono sąsiaurio šiaurinė dalis
**Baši sąsiauris** (kin. 巴士海峽 arba 巴士海峡, pinyin: *Bāshì hǎixiá*) – vandens arterija Ramiajame vandenyne, tarp Filipinų salynui priklausančios *Y’Ami* salos ir Taivanui priklausančios Orchidėjų salos. Tai šiaurinė Lusono sąsiaurio dalis. Sąsiauris pasižymi didelėmis audromis lietinguoju laikotarpiu, paprastai trunkančiu nuo birželio iki gruodžio mėn. Sąsiaurio plotis apie 80 km.

Baši sąsiauris yra svarbus jūrų koridorius karinėms operacijoms. Taivanas su Filipinais nesutaria dėl to, kam priklauso šie vandenys, teigdamos, kad regionas plyti per 200 jūrmylių nuo jų krantų. Sąsiauris taip pat svarbus komunikacijų tinklams. Daug povandeninių ryšių kabelių, tiekiančių informaciją ir telefono ryšio paslaugas daugeliui Azijos šalių, eina Baši sąsiaurio dugnu, tad jis yra vienas pagrindinių, kritinėje vietoje esančių Interneto tinklo taškų. 2006 m. gruodį įvykęs 6,7 balų pagal stiprumą povandeninis žemės drebėjimas nutraukė keletą povandeninių kabelių ir tokiu būdu sukėlė itin didelius komunikacijų trikdžius, kurie tesėsi keletą savaičių.

Išnašos
-------

1. ↑  „Earthquakes Disrupt Internet Access in Asia; A Series of Powerful Earthquakes Damages Undersea Cables and Interrupts Internet Connections in Asia". Suarchyvuota iš originalo 2007-01-03. Nuoroda tikrinta 2006-12-27.
**Nepilnametystė**, **nepilnametis** – fizinis asmuo, kuris nėra sulaukęs atitinkamo amžiaus, jog būtų laikomas suaugusiu (pilnamečiu). Konkretaus amžiaus riba priklauso nuo kiekvienos valstybės teisės, tačiau daugelyje šalių, įskaitant ir Lietuvą, nepilnamečiu žmogus teisiškai nustoja būti tuomet, kai sulaukia 18-os (išimtinai 21 metų); Lietuvoje mažametis yra asmuo, nesulaukęs **14** metų amžiaus. Termino *nepilnametystė* taikymas gali varijuoti priklausomai nuo konteksto, pavyzdžiui, alkoholio (stipriųjų gėrimų) prieinamumo.

Teisinė apsauga
---------------

Nepilnametis teisiškai yra vaikas ir turi ribotą teisinį veiksnumą, t. y. teises ir pareigas, galimybes jam pačiam savarankiškai veikti palyginus su suaugusiais asmenimis. Jų atžvilgiu galioja pilnamečiams nebūtinai taikytini teisiniai apribojimai, kuriais siekiama apsaugoti nepilnamečių fizinę bei psichinę sveikatą nuo alkoholio, cigarečių, kvaišalų ar lytinio išnaudojimo. Nepilnamečiams taip pat neleidžiama vairuoti, tuoktis bei balsuoti rinkimuose. Teisiškai mažamečių statusas palyginti su vyresniais nepilnamečiais pasižymi dar didesne apsauga.

Baudžiamoji atsakomybė
----------------------

Baudžiamosios teisės, kriminologijos, psichologijos bei sociologijos mokslų sankirta, atsiradusi 2003 m. įsigaliojusiame Lietuvos Respublikos baudžiamajame kodekse, numatė jame galimybę jauniems pilnamečiams (18–20 m.), padariusiems nusikalstamą veiką, taikyti kai kuriuos nepilnamečiams skirtus baudžiamosios atsakomybės ypatumus, kai jauno pilnamečio socialinė branda prilygsta nepilnamečio brandai. Mažamečių teisinis veiksnumas yra dar siauresnis nei 14–18 metų amžiaus vaikų.

Išnašos
-------

1. ↑  *Nepilnametis Lietuvos Respublikos baudžiamojo proceso kodeksas. Infolex. Nuoroda tikrinta 2021-11-18.*
2. 1 2  Ūselė, Laura (2011-01-01). „Socialinės brandos sampratos ir turinio problema sprendžiant jaunų pilnamečių (18–20 metų) baudžiamosios atsakomybės klausimą". *Teisė*. **78**: 182–196. doi:10.15388/Teise.2011.0.181. ISSN 2424-6050. Suarchyvuotas originalas 2017-07-03. Nuoroda tikrinta 2022-05-17.
3. 1 2 3  Grinevičiūtė, K. Vaikas ir šeima kaip baudžiamojo įstatymo saugomos vertybės. Jurisprudencija. 2007, t. 8(98), p. 81-88
4. ↑  „Alkoholio pardavimas: valdantieji linksta buvusios tvarkos link, ekspertai priešinasi". *15min*. Nuoroda tikrinta 2022-05-17.
5. ↑  *Lytinės aistros tenkinimas pažeidžiant nepilnamečio asmens seksualinio apsisprendimo laisvę ir (ar) neliečiamumą Lietuvos Respublikos baudžiamasis kodeksas. Infolex. Nuoroda tikrinta 2021-11-18.*
6. ↑  *Santuokinis amžius Lietuvos Respublikos baudžiamasis kodeksas. Infolex. Nuoroda tikrinta 2021-11-18.*
7. ↑  *Lietuvos Respublikos Konstitucija Lietuvos Respublikos Seimas. Nuoroda tikrinta 2021-11-18.*